C 472/30
BG
Официален вестник на Европейския съюз
12.12.2022 г.
Преюдициално запитване от Tribunal Superior de Justicia de las Islas Baleares (Испания), постъпило на 7 септември 2022 г. — J.L.O.G., J.J.O.P./Resorts Mallorca Hotels International SL (Дело C-589/22) (2022/C 472/33) Език на производството: испански Запитваща юрисдикция Tribunal Superior de Justicia de las Islas Baleares Страни в главното производство Жалбоподатели: J.L.O.G., J.J.O.P.
Ответник: Resorts Mallorca Hotels International SL Преюдициални въпроси 1) Трябва ли член 2 от Директива 98/59/ЕО на Съвета от 20 юли 1998 година за сближаване на законодателствата на държавите членки в областта на колективните уволнения (1), в светлината на решение на СЕС от 10 септември 2009 г. по дело C-44/08 (2), EU:C:2009:533, да се тълкува в смисъл, че задълженията за консултиране и уведомяване, които съставляват полезното действие на Директивата, възникват от момента, в който в рамките на процес по преструктуриране предприятието планира прекратяване на трудови договори, които може да надхвърлят броя на определеното за колективните уволнения ограничение, независимо от факта, че в крайна сметка броят на уволненията или на приравнените на тях случаи на прекратяване на трудови договори не достига това ограничение поради намаляване на броя им чрез мерки на предприятието, предприети без предварително консултиране с представителите на работниците?
2) Член 1, параграф 1, последна алинея от Директива 98/59/ЕО на Съвета от 20 юли 1998 година за сближаване на законодателствата на държавите членки в областта на колективните уволнения предвижда, че: „За да бъде изчислен броят на уволнените работници, посочен в първата подточка на буква а), прекратяването на трудовите договори по инициатива на работодателя по една или повече причини, несвързани с конкретните работници, се приравнява към уволнение, при условие че са уволнени най-малко петима работници“.
Обхваща ли този член в кризисна ситуация, при която може да се предвиди съкращаване на персонала, включително уволнения, предложеното от предприятието напускане на работниците, което не е било желано, но е било прието от тях, след като са получили твърда оферта за незабавно постъпване в друго предприятие, като работодателят е договорил с другото предприятие възможност неговите работници да провеждат интервюта с оглед на възможното им наемане на работа?
(1) (2)
ОВ L 225, стр. 16; Специално издание на български език, 2007 г., глава 5, том 5, стр. 95.
Решение от 10 септември 2009 г., Akavan Erityisalojen Keskusliitto AEK и др.
(C-44/08, EU:C:2009:533).
Преюдициално запитване от College van Beroep voor het bedrijfsleven (Нидерландия), постъпило на 12 септември 2022 г. — L. VOF/Minister van Landbouw, Natuur en Voedselkwaliteit (Дело C-591/22) (2022/C 472/34) Език на производството: нидерландски Запитваща юрисдикция College van Beroep voor het bedrijfsleven Страни в главното производство Жалбоподател: L. VOF Ответник: Minister van Landbouw, Natuur en Voedselkwaliteit (Министър на земеделието, природата и качеството на храните)